जूही चावला
जूही चावला (जन्म: 13 नवंबर, 1967) हिन्दी फ़िल्मों की अभिनेत्री, मॉडल, फिल्म निर्माता और 1984 की मिस इंडिया विजेता है। जूही ने मुख्य रूप से हिन्दी सिनेमा में काम किया है। हिन्दी के अलावा उन्होंने बंगाली, पंजाबी, मलयालम, तमिल, कन्नड़ और तेलुगू भाषा की फिल्मों में भी काम किया है। 1980 के दशक के अंत से लेकर 1990 के पूरे दशक में वह सबसे लोकप्रिय और सबसे अधिक भुगतान पाने वाली हिन्दी फिल्म अभिनेत्रियों में से एक थी। जूही ने दो फिल्मफेयर पुरस्कार सहित कई सम्मान प्राप्त किये हैं।